title: 2011/603/UE: Deċiżjoni tal-Parlament Ewropew tal- 10 ta’ Mejju 2011 dwar l-għeluq tal-kontijiet tal-Aġenzija tal-Unjoni Ewropea għad-Drittijiet Fundamentali għas-sena finanzjarja 2009

text:
               27.9.2011

               MT

               Il-Ġurnal Uffiċjali tal-Unjoni Ewropea

               L 250/223

         DEĊIŻJONI TAL-PARLAMENT EWROPEW
   tal-10 ta’ Mejju 2011
   dwar l-għeluq tal-kontijiet tal-Aġenzija tal-Unjoni Ewropea għad-Drittijiet Fundamentali għas-sena finanzjarja 2009
   (2011/603/UE)
   IL-PARLAMENT EWROPEW,

               —

               wara li kkunsidra l-kontijiet annwali definittivi tal-Aġenzija tal-Unjoni Ewropea għad-Drittijiet Fundamentali għas-sena finanzjarja 2009,

               —

               wara li kkunsidra r-rapport tal-Qorti tal-Awdituri dwar il-kontijiet annwali tal-Aġenzija tal-Unjoni Ewropea għad-Drittijiet Fundamentali għas-sena finanzjarja 2009, flimkien mat-tweġibiet tal-Aġenzija (1),

               —

               wara li kkunsidra r-rakkomandazzjoni tal-Kunsill tal-15 ta’ Frar 2011 (05892/2011 — C7-0052/2011),

               —

               wara li kkunsidra l-Artikolu 276 tat-Trattat KE u l-Artikolu 319 tat-TFUE,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (2), u b’mod partikolari l-Artikolu 185 tiegħu,

               —

               wara li kkunsidra r-Regolament tal-Kunsill (KE) Nru 168/2007 tal-15 ta’ Frar 2007 li jwaqqaf Aġenzija tal-Unjoni Ewropea għad-Drittijiet Fundamentali (3), u b’mod partikolari l-Artikolu 21 tiegħu,

               —

               wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju ta’ qafas għall-korpi msemmija fl-Artikolu 185 tar-Regolament tal-Kunsill (KE, Euratom) Nru 1605/2002 rigward ir-Regolament Finanazjarju applikabbli għall-baġit ġenerali tal-Komunitajiet Ewropej (4), u b’mod partikulari l-Artikolu 94 tiegħu,

               —

               wara li kkunsidra l-Artikolu 77 u l-Anness VI tar-Regoli ta’ Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għal-Libertajiet Ċivili, il-Ġustizzja u l-Intern (A7-0130/2011),

               1.

               Japprova l-għeluq tal-kontijiet tal-Aġenzija tal-Unjoni Ewropea għad-Drittijiet Fundamentali għas-sena finanzjarja 2009;

               2.

               Jagħti istruzzjonijiet lill-President tiegħu biex jgħaddi din id-Deciżjoni lid-Direttur tal-Aġenzija tal-Unjoni Ewropea għad-Drittijiet Fundamentali, lill-Kunsill, lill-Kummissjoni u lill-Qorti tal-Awdituri, u biex jiżgura li jiġu ppubblikati f’Il-Ġurnal Uffiċjali tal-Unjoni Ewropea (serje L).

            Il-President

         Jerzy BUZEK

            Is-Segretarju Ġenerali

         Klaus WELLE

      (1)  ĠU C 338, 14.12.2010, p. 10.

      (2)  ĠU L 248, 16.9.2002, p. 1.

      (3)  ĠU L 53, 22.2.2007, p. 1.

      (4)  ĠU L 357, 31.12.2002, p. 72.


title: Addendum għad-Deċiżjoni tal-Kunsill 2007/543/KE tat- 23 ta’ Lulju 2007 dwar l-adeżjoni tal-Bulgarija u tar-Rumanija għall-Konvenzjoni dwar l-istabbiliment ta’ Uffiċċju Ewropew tal-Pulizija (Konvenzjoni ta’ l-Europol) ( ĠU L 200, 1.8.2007 )

text:
               30.10.2007

               MT

               Il-Ġurnal Uffiċjali ta’ l-Unjoni Ewropea

               L 284/26

         ADDENDUM
   għad-Deċiżjoni tal-Kunsill 2007/543/KE tat-23 ta’ Lulju 2007 dwar l-adeżjoni tal-Bulgarija u tar-Rumanija għall-Konvenzjoni dwar l-istabbiliment ta’ Uffiċċju Ewropew tal-Pulizija (Konvenzjoni ta’ l-Europol)
   (Ġurnal Uffiċjali ta' l-Unjoni Ewropea L 200, 1 ta' Awwissu 2007)
   Il-verżjonijiet lingwistiċi bil-Bulgaru u bir-Rumen tal-konvenzjoni u l-protokolli li ġejjin għandhom ikunu ppubblikati iktar tard fl-edizzjoni speċjali tal-Ġurnal Uffiċjali.
   Konvenzjoni ta' l-Europol u l-Protokolli ta'

               —

               24 ta’ Lulju 1996

               —

               19 ta’ Ġunju 1997

               —

               30 ta’ Novembru 2000

               —

               28 ta’ Novembru 2002

               —

               27 ta’ Novembru 2003


title: Regoli dwar il-projbizzjoni tat-tipjip fil-postijiet tax-xogħol tal-Parlament Ewropew – Deċiżjoni tal-Bureau tat- 23 ta' Marzu 2011

text:
               2.4.2011

               MT

               Il-Ġurnal Uffiċjali tal-Unjoni Ewropea

               C 102/8

         REGOLI DWAR IL-PROJBIZZJONI TAT-TIPJIP FIL-POSTIJIET TAX-XOGĦOL TAL-PARLAMENT EWROPEW
   Deċiżjoni tal-Bureau tat-23 ta' Marzu 2011
   2011/C 102/04
   IL-BUREAU,
   wara li kkunsidra l-Artikolu 23(2) tar-Regoli ta' Proċedura tal-Parlament Ewropew,
   wara li kkunsidra l-opinjoni l-Kumitat Konsultattiv għall-Prevenzjoni u l-Protezzjoni fuq il-Post tax-Xogħol mogħtija fil-11 ta' Frar 2011;
   Billi:

               (1)

               Fir-riżoluzzjonijiet tiegħu tal-24 ta' Ottubru 2007 dwar il-Green Paper “Lejn Ewropa ħielsa mid-dħaħen tat-tabakk: għażliet politiċi fuq livell tal-UE” (1) u tas-26 ta' Novembru 2009 dwar ambjenti bla tipjip (2), il-Parlament Ewropew jistieden lill-Bureau, fid-dawl tad-dmir tiegħu li jagħti eżempju, jadotta projbizzjoni li tista' tiġi infurzata b'mod rigoruż bl-ebda eċċezzjonijiet fil-partijiet kollha tal-Parlament Ewropew b'effett immedjat.

               (2)

               Fuq il-bażi tad-Deċiżjoni tal-Kunsill 2004/513/KE, l-Unjoni Ewropea rratifikat il-Konvenzjoni ta’ Qafas dwar il-Kontroll fuq it-Tabakk tal-Organizzazzjoni Dinjija tas-Saħħa li fl-Artikolu 8(1) tagħha tinkludi r-rikonoxximent mill-partijiet kontraenti tal-eżistenza ta' evidenza xjentifika li tistabbilixxi li l-esponiment għad-dħaħen tat-tabakk jikkawża l-mewt, mard u diżabilità, u li tistipula l-obbligu tal-partijiet kontraenti, skont l-Artikolu 8(2), li jadottaw miżuri leġiżlattivi, eżekuttivi, amministrattiv u/jew miżuri oħra effettivi, li jipprovdu għall-protezzjoni mill-esponiment tad-dħaħen tat-tabakk f'postijiet tax-xogħol magħluqa.

               (3)

               Id-Direttiva tal-Kunsill 89/391/KEE fl-Artikolu 5 tagħha tiddisponi li min iħaddem għandu jkollu d-dmir li jiżgura s-sikurezza u s-saħħa tal-ħaddiema f’kull aspett relatat max-xogħol.

               (4)

               Peress li hemm evidenza xjentifika li t-tipjip passiv huwa theddida serja għas-saħħa, il-Parlament Ewropew għandu d-dmir li jipproteġi lill-Membri, lill-persunal tiegħu u lil utenti oħra tal- postijiet tax-xogħol tiegħu mir-riskji prevenibbli tas-saħħa u mis-sentimenti mhux gradevoli kkawżati mit-tipjip passiv.

               (5)

               Bħala dak li jħaddem, il-Parlament Ewropew għandu obbigu legali li jipproteġi lill-persunal tiegħu kontra r-riskji tas-saħħa fil-post tax-xogħol.

               (6)

               Bħala istituzzjoni, il-Parlament Ewropew għandu jieħu l-miżuri kollha neċessarji bil-għan li jipproteġi lilu nnifsu kontra lmenti potenzjali għal danni.

               (7)

               Fid-dawl tar-riskju għas-saħħa assoċċjati mat-tipjip passiv u attiv, hu mixtieq li l-Parlament Ewropew jipprovdi informazzjoni lill-Membri, lill-assistenti u lill-persunal tiegħu sabiex itejjeb il-fehim tar-riskji tat-tipjip passiv u attiv kif ukoll jipprovdi programmi li joffru appoġġ lil min jixtieq jieqaf ipejjep.

               (8)

               Għal din ir-raġuni, il-Parlament Ewropew jappoġġa l-objettiv li jinkiseb ambjent kompletament ħieles mit-tipjip fil-postijiet tax-xogħol tiegħu bl-eċċezzjoni esklussiva taż-żoni magħżulin apposta għat-tipjip fil-binjiet tiegħu.

               (9)

               Hu neċessarju li jkun żgurat l-infurzar effettiv tal-projbizzjoni tat-tipjip skont dawn ir-Regoli. Din il-projbizzjoni għandha, għalhekk, tkun ikkumplimentata minn proċeduri xierqa li permezz tagħhom se jkun possibbli li jiġi żgurat li, meta jkun xieraq, jiġu imposti sanzjonijiet effettivi, proporzjonati u dissważivi.

         IDDEĊIEDA
   Artikolu 1
   1.   It-tipjip huwa projbit fil-postijiet tax-xogħol tal-Parlament Ewropew, inklużi fl-uffiċċji ta' informazzjoni tiegħu fl-Istati Membri u fl-Uffiċċju ta' Kollaborazzjoni tiegħu f'Washington, bl-unika eċċezzjoni taż-żoni magħżulin apposta għat-tipjip elenkati fl-Anness.
   Il-Kwesturi jistgħu jiddeċiedu dwar kwalunkwe modifika sussegwenti tal-Anness.
   2.   It-tipjip huwa wkoll projbit fil-karozzi uffiċjali u fil-mezzi l-oħra kollha ta' trasport provduti mill-Istituzzjoni.
   Artikolu 2
   1.   Dawn ir-regoli għandhom ikunu nnotifikati lill-Membri, lill-assistenti u lill-persunal.
   2.   Indikazzjonijiet ċari dwar il-projbizzjoni tat-tipjip skont l-Artikolu 1 għandhom jitwaħħlu fl-entrati u fiż-żoni pubbliċi tal-postijiet tax-xogħol tal-Parlament Ewropew, bl-eċċezzjoni taż-żoni magħżulin apposta għat-tipjip elenkati fl-Anness. Il-post eżatt taż-żoni għat-tipjip għandhu jkun indikat b'mod ċar sabiex il-Membri, l-assistenti tagħhom u l-persunal ikunu infurmati dwar iż-żoni fejn huwa awtorizzat it-tipjip. M'għandux ikun hemm plattini għall-irmied tas-sigaretti għad-dispożizzjoni tal-pubbliku fil-postijiet tax-xogħol tal-Parlament, bl-eċċezzjoni taż-żoni magħżulin apposta għat-tipjip u taż-żoni ħdejn l-entrati tal-postijiet tax-xogħol tal-Parlament.
   3.   Il-mexxejja tal-gruppi politiċi għandhom ifakkru lill-Membri u lill-persunal tal-gruppi rispettivi tagħhom dwar il-bżonn li josservaw dawn ir-regoli.
   Artikolu 3
   Id-Direttorat Ġenerali għall-Persunal, b'kooperazzjoni mal-Kumitat Konsultattiv għall-Prevenzjoni u l-Protezzjoni fuq il-Post tax-Xogħol, għandu jħejji politika għall-prevenzjoni tar-riskji tat-tipjip attiv u passiv permezz tal-implimentazzjoni ta' pakkett integrat ta' miżuri li jipprovdu informazzjoni lill-Membri tal-Parlament, lill-assistenti u lill-persunal sabiex jitjieb il-fehim tar-riskji tat-tipjip passiv u attiv u joffru programmi mfassla biex jgħinu lil dawk li jixtiequ jieqfu jpejpu.
   Artikolu 4
   Kwalunkwe persuna li tonqos milli tosserva dawn ir-regoli għandha tiġi mitluba tieqaf tpejjep in situ (tfakkira orali). Is-Segretarju Ġenerali għandu jkun responsabbli li jiżgura l-osservanza tar-regola.
   Artikolu 5
   1.   Kwalunkwe Membru li jippersisti li jonqos li josserva dawn ir-regoli, anke wara t-tfakkira orali skont l-Artikolu 4, għandu jkun suġġett, taħt l-awtorità tal-Kwesturi u tal-President, għar-reġim ta' sanzjonijiet li hemm provdut għalih fl-Artikolu 6.
   2.   Kwalunkwe uffiċjal, membru tal-persunal ieħor jew assistent akkreditat li jippersisti li jonqos li josserva dawn ir-regoli, anke wara t-tfakkira orali skont l-Artikolu 4, għandu jkun suġġett, taħt l-awtorità tas-Segretarju Ġenerali, għar-reġim ta' sanzjonijiet li hemm provdut għalih fl-Artikolu 7.
   3.   Kwalunkwe assistent lokali, viżitatur jew persuna oħra li tkun daħlet fil-postijiet tax-xogħol tal-Parlament (eż. persunal tal-fornituri tas-servizzi jew kumpaniji esterni) li tippersisti li tonqos li tosserva dawn ir-regoli, anke wara t-tfakkira orali skont l-Artikolu 4, għandha tkun suġġetta, taħt l-awtorità tas-Segretarju Ġenerali, għar-reġim ta' sanzjonijiet li hemm provdut għalih fl-Artikolu 8.
   Artikolu 6
   1.   Is-Segretarju Ġenerali għandu jirrapporta l-isem ta' kwalunkwe Membru li jirrifjuta li josserva dawn ir-regoli lill-Kwesturi. Sussegwentement, il-Kwesturi għandhom jindirizzaw komunikazzjoni formali (tfakkira bil-miktub – “karta safra”) lill-Membru li tinformah li se jiġu applikati sanzjonijiet finanzjarji fil-każ li jerġa' jikser dawn ir-regoli.
   2.   Fil-każ li l-Membru jerġa' jikser dawn ir-regoli, il-President, fuq proposta sottomessa mill-Kwesturi, għandu jadotta deċiżjoni li timponi sanzjonijiet finanzjarji fuq il-Membru kkonċernat (“karta ħamra”). L-ammont tas-sanzjoni għandu jkun ekwivalenti għall-ammont ta' jum ta' allowance għas-sussistenza. Dan l-ammont għandu jitnaqqas direttament mill-allowance għall-ispejjeż ġenerali tal-Membru.
   3.   Il-Membru li jkun suġġett għal sanzjoni jista' jibgħat ilment bil-miktub lill-President fi żmien 15-il jum ta' ħidma min-notifika. Tali appell għandu jkollu effett ta' sospensjoni. Il-Bureau għandu javża lill-ilmentatur dwar id-deċiżjoni raġunata tiegħu fi żmien xahrejn mid-data ta' meta jkun sar l-ilment.
   Artikolu 7
   1.   Fil-każ li uffiċjal, membru ieħor tal-persunal jew assistent akkreditat jerġa' jikser dawn ir-regoli, is-Segretarju Ġenerali għandu jindirizza komunikazzjoni formali (tfakkira bil-miktub – “karta safra”) lill-persuna kkonċernata li tinformaha li se jiġu applikati sanzjonijiet dixxiplinari.
   2.   Fil-każ ta' ksur kontinwu ta' dawn ir-regoli, l-uffiċjal, il-membru ieħor tal-persunal jew l-assistent akkreditat ikkonċernat għandu jkun suġġett għal proċedimenti dixxiplinari skont ir-Regolamenti tal-Persunal.
   3.   Kwalunkwe persuna li tkun suġġetta għal sanzjoni skont dan l-Artikolu tista' tissottometti appell lill-awtorità tal-ħatra skont l-Artikolu 90 tar-Regolamenti tal-Persunal għall-uffiċjali u l-Kondizzjonijiet tal-Impjieg applikabbli għall-aġenti l-oħra tal-Unjoni li japplika bis-sħiħ.
   Artikolu 8
   Fil-każ li assistent lokali, viżitatur jew persuna oħra li tkun daħlet fil-postijiet tax-xogħol tal-Parlament terġa' tikser dawn ir-regoli, il-persuna kkonċernata tiġi eskortata in situ lejn partijiet tal-ħruġ tal-postijiet tax-xogħol.
   Artikolu 9
   Dawn ir-regoli għandhom jissostitwixxu d-deċiżjoni tal-Bureau tat-13 ta' Lulju 2004 li tistabbilixxi regoli dwar il-postijiet tax-xogħol tal-Parlament Ewropew. Għandhom jidħlu fis-seħħ fil-ġurnata wara l-pubblikazzjoni tagħhom fil-Ġurnal Uffiċjali.
   Artikolu 10
   Dawn ir-regoli għandhom jiġu evalwati sentejn wara li jidħlu fis-seħħ.

      (1)  P6_TA(2007) 0471.

      (2)  P7_TA(2009) 0100.

      ANNESS
      Lista ta' żoni magħżulin apposta għat-tipjip:

                     Brussell

                                          1.

                                          ASP 00G110 ES

                              Il-Bar tal-Membri (2 kabini għat-tipjip)

                                          2.

                                          PHS 03C011 ES

                              Il-kamra ħdejn il-Bar tal-Kamra (Chamber Bar)

                     Lussemburgu

                                          1.

                                          KAD 00C720b RE

                                          2.

                                          GOL 00A700b RE

                                          3.

                                          SCH 01A701 RE

                                          4.

                                          TOA 00A891 CI

                              Iż-żona għar-rilassament (kabina għat-tipjip)

                                          5.

                                          TOB 00B834 ES

                                          6.

                                          PRE 00A720 ES

                              Kabina għat-tipjip

                     Strasburgu

                                          1.

                                          WIC M-1721 RE

                              Il-Bar Swan

                                          2.

                                          LOW C01101

                              Il-Bar tal-Membri (kabina għat-tipjip)


title: 2010/778/UE: Deċiżjoni tal-Kummissjoni tal- 15 ta’ Diċembru 2010 li temenda d-Deċiżjoni 2006/944/KE li tiddetermina l-livelli rispettivi ta’ emissjonijiet allokati lill-Komunità u lil kull wieħed mill-Istati Membri tagħha taħt il-Protokoll ta’ Kjoto skont id-Deċiżjoni tal-Kunsill 2002/358/KE (notifikata bid-dokument numru C(2010) 9009)

text:
                  16.12.2010

                  MT

                  Il-Ġurnal Uffiċjali tal-Unjoni Ewropea

                  L 332/41

            DEĊIŻJONI TAL-KUMMISSJONI
      tal-15 ta’ Diċembru 2010
      li temenda d-Deċiżjoni 2006/944/KE li tiddetermina l-livelli rispettivi ta’ emissjonijiet allokati lill-Komunità u lil kull wieħed mill-Istati Membri tagħha taħt il-Protokoll ta’ Kjoto skont id-Deċiżjoni tal-Kunsill 2002/358/KE
      (notifikata bid-dokument numru C(2010) 9009)
      (2010/778/UE)
      Il-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat id-Deċiżjoni tal-Kunsill 2002/358/KE tal-25 ta’ April 2002 dwar l-approvazzjoni f’isem il-Komunità Ewropea, tal-Protokoll ta’ Kjoto għall-Konvenzjoni Kwadru [Qafas] tan-Nazzjonijiet Uniti dwar it-Tibdil fil-Klima u t-twettiq konġunt tal-obbligi tiegħu (1), u b’mod partikulari l-Artikolu 3 tiegħu,
      Billi:

                  (1)

                  Id-Deċiżjoni tal-Kummissjoni 2006/944/KE (2) tiddetermina l-livelli ta’ emissjonijiet allokati lill-Unjoni u lill-Istati Membri tagħha taħt il-Protokoll ta’ Kjoto għall-perjodu ta’ ħames snin tal-ewwel fażi ta’ impenn.

                  (2)

                  Il-livelli ta’ emissjonijiet stipulati fid-Deċiżjoni 2006/944/KE kienu bbażati fuq dejta proviżorja, billi ċ-ċifri definittivi tas-sena bażi ma kinux stabbiliti sal-31 ta’ Diċembru 2006.

                  (3)

                  Wara t-tkomplija tar-reviżjonijiet imwettqa skont l-Artikolu 8 tal-Protokoll ta’ Kjoto tal-Konvenzjoni Qafas tan-Nazzjonijiet Uniti dwar it-Tibdil fil-Klima, il-livelli rispettivi finali tal-emissjonijiet allokati lill-Unjoni u lil kull Stat Membru, issa għandhom jiġu stabbiliti skont il-metodoloġija stipulata fid-Deċiżjoni 2006/944/KE.

                  (4)

                  Id-Danimarka esprimiet kosistentament tħassib dwar l-emissjonijiet tas-sena bażi tagħha minħabba l-emissjonijiet tas-sena bażi eċċezzjonalment baxxi pprovduti fir-rapport tagħha sottomess skont l-Artikolu 23 tad-Deċiżjoni tal-Kummissjoni 2005/166/KE (3). L-Unjoni, sabiex tqis kompletament is-sitwazzjoni speċjali u unika tad-Danimarka, li kienet rikonoxxuta mill-Kunsill fl-2002 fil-proċess li wassal għall-adozzjoni tad-Deċiżjoni 2002/358/KE, minħabba l-emissjonijiet baxxi tas-sena bażi tagħha, li ma kinux komuni, u billi l-obbligu għat-tnaqqis tal-emissjonijiet tagħha kien wieħed mill-ogħla kkwantifikati, skont l-Anness II għal dik id-Deċiżjoni, għandha tittrasferixxi 5 miljun unitajiet ta’ ammonti assenjati lid-Danimarka għall-unika raġuni ta’ konformità mal-impenji tal-ewwel fażi ta’ impenn skont il-Protokoll ta’ Kjoto għall-Konvenzjoni Qafas tan-Nazzjonitajiet Uniti dwar it-Tibdil fil-Klima. Il-Kummissjoni qieset kif xieraq l-impenn tad-Danimarka biex tikkanċella kwalunkwe kwota li jifdal minn dan it-trasferiment fi tmiem tal-ewwel fażi ta’ impenn.

                  (5)

                  Għalhekk, id-Deċiżjoni 2006/944/KE għandha tiġi emendata skont dan.

                  (6)

                  Il-miżuri pprovduti f’din id-Deċiżjoni huma skont l-opinjoni tal-Kumitat dwar it-Tibdil fil-Klima,

            ADOTTAT DIN ID-DEĊIŻJONI:
      Artikolu 1
      Id-Deċiżjoni 2006/944/KE hija emendata kif ġej:

                  1.

                  L-Artikolu 2 jinbidel b’dan li ġej:
                  “Artikolu 2
                  Id-differenza ta’ 19 357 532 tunnellata ekwivalenti ta’ dijossidu tal-karbonju bejn il-livelli tal-emissjonijiet tal-Unjoni, u s-somma tal-livelli tal-emissjonijiet tal-Istati Membri elenkati fl-Anness II għad-Deċiżjoni 2002/358/KE għandha tinħareġ bħala unitajiet ta’ ammonti assenjati mill-Unjoni”.

                  2.

                  L-Anness jiġi sostitwit bl-Anness għal din id-Deċiżjoni.

            Artikolu 2
      L-Amministratur Ċentrali tar-Reġistru tal-Unjoni għandu jittrasferixxi ħames miljuni (5 000 000) minn dawn l-unitajiet ta’ ammonti assenjati għall-kont ta’ depożitu tal-Parti tal-Protokoll ta’ Kjoto fir-reġistru tad-Danimarka.
      Artikolu 3
      Din id-Deċiżjoni hija indirizzata lill-Istati Membri.

         Magħmul fi Brussell, il-15 ta’ Diċembru 2010.

               Għall-Kummissjoni

            Connie HEDEGAARD

               Membru tal-Kummissjoni

         (1)  ĠU L 130, 15.5.2002, p. 1.

         (2)  ĠU L 358, 16.12.2006, p. 87.

         (3)  ĠU L 55, 1.3.2005, p. 57.

         ANNESS

            Il-livelli rispettivi tal-emissjonijiet allokati lill-Unjoni u lill-Istati Membri, f’termini ta’ tunnellati ekwivalenti ta’ dijossidu tal-karbonju, għall-ewwel fażi ta’ impenn dwar il-limitazzjoni u t-tnaqqis ikkwantifikat tal-emissjonijiet taħt il-Protokoll ta’ Kjoto

                     L-Unjoni Ewropea (*)

                     19 621 381 509

                     Il-Belġju

                     673 995 528

                     Id-Danimarka

                     273 827 177

                     Il-Ġermanja

                     4 868 096 694

                     L-Irlanda

                     314 184 272

                     Il-Greċja

                     668 669 806

                     Spanja

                     1 666 195 929

                     Franza

                     2 819 626 640

                     L-Italja

                     2 416 277 898

                     Il-Lussemburgu

                     47 402 996

                     Il-Pajjiżi l-Baxxi

                     1 001 262 141

                     L-Awstrija

                     343 866 009

                     Il-Portugall

                     381 937 527

                     Il-Finlandja

                     355 017 545

                     L-Isvezja

                     375 188 561

                     Ir-Renju Unit

                     3 396 475 254

                     Il-Bulgarija

                     610 045 827

                     Ir-Repubblika Ċeka

                     893 541 801

                     L-Estonja

                     196 062 637

                     Ċipru

                     Mhux applikabbli

                     Il-Latvja

                     119 182 130

                     Il-Litwanja

                     227 306 177

                     L-Ungerija

                     542 366 600

                     Malta

                     Mhux applikabbli

                     Il-Polonja

                     2 648 181 038

                     Ir-Rumanija

                     1 279 835 099

                     Is-Slovenja

                     93 628 593

                     Is-Slovakkja

                     331 433 516

            (*)  Għall-iskop tat-twettiq konġunt tal-impenji taħt l-Artikolu 3(1) tal-Protokoll ta’ Kjoto skont id-dispożizzjonijiet tal-Artikolu 4 tiegħu, skont id-Deċiżjoni 2002/358/KE u li japplikaw għall-Istati Membri elenkati fl-Anness II għal dik id-Deċiżjoni.